text: 550 arbejdspladser i Grindsted solgt til USA
  16 maj 2011 kl. 12.31
  Danisco er nu solgt til amerikanske DuPont. De 550 arbejdspladser i Grindsted ser dog ud til at være sikret.
  Samlet set udgør handlen en værdi af omkring 33,4 milliarder kroner for Danisco.
   - Vi er glade for, at købstilbuddet er lykkedes, og at vi kan gå videre med at integrere Danisco i DuPont, siger Ellen Kullmann, bestyrelsesformand og adm. direktør i DuPont til ritzau.
  
  Grindsted fortsætter
  - De vil videreudvikle Daniscos forretning, og hele forretningen. Hvordan det så skal gøres præcist, det må DuPont jo bestemme, siger administrerende direktør i Danisco, Tom Knutzen.
  Opkøbet vil betyde forandringer for Danisco, erkender Tom Knutzen. Men det overordnede billede bliver ifølge topchefen positivt. Både den store fabrik i Grindsted og de førende faciliteter i Brabrand venter Tom Knutzen at se udnyttet videre frem.
  